ഉപേന്ദ്ര കൗൾ

ഒരു ഇന്ത്യൻ കാർഡിയോളജിസ്റ്റും ഇന്ത്യയിലെ ഇന്റർവെൻഷണൽ കാർഡിയോളജിയുടെ തുടക്കക്കാരിൽ ഒരാളുമാണ് ഉപേന്ദ്ര കൗൾ.  ബാത്ര ഹോസ്പിറ്റൽ ആന്റ് മെഡിക്കൽ റിസർച്ച് സെന്ററിലെ ചെയർമാനും ഡീൻ അക്കാദമിക്സ് ആൻഡ് റിസർച്ചും ആണ്.  പെർകുട്ടേനിയസ് കാർഡിയോപൾമോണറി ബൈപാസ്, റൊട്ടേഷൻ ആൻഡ് ഡയറക്ഷണൽ അഥെരെക്ടമി, കൊറോണറി സ്റ്റെന്റിംഗ്, പെർകുട്ടേനിയസ് ലേസർ മയോകാർഡിയൽ റിവാസ്കുലറൈസേഷൻ തുടങ്ങിയ നടപടിക്രമങ്ങളിലെ വൈദഗ്ധ്യത്തിന് അദ്ദേഹം പ്രശസ്തനാണ്.  മൗലാന ആസാദ് മെഡിക്കൽ കോളേജിൽ നിന്ന് മെഡിസിനിൽ (എംബിബിഎസ്) ബിരുദം നേടിയ അദ്ദേഹം 1975 ൽ എംഡിയും 1978 ൽ കാർഡിയോളജിയിൽ ഡിഎമ്മും നേടുന്നതിനായി അതേ സ്ഥാപനത്തിൽ തന്നെ പഠനം തുടർന്നു.  പിന്നീട്, 1983 മുതൽ 84 വരെ ഓസ്ട്രേലിയയിൽ നിന്ന് ഇന്റർവെൻഷണൽ കാർഡിയോളജിയിൽ വിപുലമായ പരിശീലനം നേടി. ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ (എയിംസ്) കാർഡിയോളജി പ്രൊഫസറായി സേവനമനുഷ്ഠിച്ച അദ്ദേഹം പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ എഡ്യൂക്കേഷൻ ആൻഡ് റിസർച്ച്, ജിബി പന്ത് ഹോസ്പിറ്റൽ, ബാത്ര ഹോസ്പിറ്റൽ, ഫോർട്ടിസ് ഹെൽത്ത് കെയർ, എൻസിആർ എന്നിവയുടെ ഫാക്കൽറ്റി അംഗമായിരുന്നു.  ന്യൂഡൽഹിയിലെ ഫോർട്ടിസ് ഹെൽത്ത് കെയറിലെ എക്സിക്യൂട്ടീവ് ഡയറക്ടറും ഡീനും ആണ്.

കൗൾ കാർഡൊയോളജിക്കൽ സൊസൈറ്റി ഓഫ് ഇന്ത്യുടെയും, സാർക്ക് കാർഡിയാക് സൊസൈറ്റിയുറ്റെയും മുൻ പ്രസിഡന്റ് ആണ്  കാർഡിയോളജിയിൽ അമേരിക്കൻ കോളേജ് ഓഫ് മെഡിക്കൽ സയൻസിന്റെയും നാഷണൽ അക്കാദമി (നമ്സ്) ന്റെയും ഫെലോ ആണ്.  450 മെഡിക്കൽ പ്രബന്ധങ്ങൾ പ്രസിദ്ധീകരിച്ച അദ്ദേഹം   മികച്ച ശാസ്ത്രീയ പേപ്പറിനുള്ള മെഡ്‌ട്രോണിക് അവാർഡ് 1983 ൽ നേടിയിട്ടുണ്ട്. മെഡിക്കൽ വിഭാഗത്തിലെ ഏറ്റവും ഉയർന്ന ഇന്ത്യൻ അവാർഡ് ഡോ. ബിസി റോയ് അവാർഡ് 1999 ലും ഇന്ത്യൻ വൈദ്യശാസ്ത്രത്തിന് നൽകിയ സംഭാവനകൾക്ക് 2006 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീയും ഇന്ത്യൻ സർക്കാർ അദ്ദേഹത്തിന് നൽകി.  1970 ൽ ഡോ. ഥാപ്പർ ഗോൾഡ് മെഡൽ, 1986 ൽ കാർഡിയോളജിക്കൽ സൊസൈറ്റി ഓഫ് ഇന്ത്യയുടെ സിയർ അവാർഡ്, 1987 ൽ ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെ ശകുന്തള അമീർചന്ദ് സമ്മാനം, 1992 ൽ പ്രസ് ഇന്ത്യ അവാർഡ് എന്നിവയും അദ്ദേഹം നേടിയിട്ടുണ്ട്. 

ഹവാല ഇടപാട് എന്ന അർത്ഥത്തിലുള്ള ഒരു മെഡിക്കൽ പദപ്രയോഗം എൻ‌ഐ‌എ തെറ്റായി വായിച്ചതിനെത്തുടർന്ന് 2019 ൽ അദ്ദേഹത്തെ ദേശീയ അന്വേഷണ ഏജൻസി (എൻ‌ഐ‌എ) വിളിപ്പിച്ചിരുന്നു. 

 ഇതും കാണുക 

 അതീറെക്ടമി
 കാർഡിയോപൾ‌മോണറി ബൈപാസ്
 കൊറോണറി സ്റ്റെന്റിംഗ്
 റിവാസ്കുലറൈസേഷൻ

 അവലംബം 

 പുറ്ത്തേക്കുള്ള കണ്ണികൾ 


വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ
വർഗ്ഗം:ജീവിച്ചിരിക്കുന്നവർ